pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เปิดตัวรายงานประจำปีของคณะกรรมาธิการสากลว่าด้วยนโยบายยาเสพติดฯ ฉบับที่ ๖
วันพุธที่ 5 เมษายน 2560
“ยุติธรรม” เปิดตัวรายงานประจําปีของคณะกรรมาธิการสากลว่าด้วยนโยบายยาเสพติดฯ ฉบับที่ ๖
พลเอกไพบูลย์ คุ้มฉายา องคมนตรี เป็นประธานในพิธีเปิดการเปิดตัวรายงานประจําปีของคณะกรรมาธิการสากลว่าด้วยนโยบายยาเสพติด Global Commission on Drug Policy  ฉบับที่ ๖ ภายใต้ชื่อ “การขับเคลื่อนการปฏิรูปนโยบายยาเสพติด : แนวทางใหม่สู่การลดทอนความเป็นอาชญากรรม
ในวันพุธที่ ๕ เมษายน ๒๕๖๐ เวลา ๑๐.๐๐ น.
ณ โรงแรมเซ็นทารา แกรนด์ แอท เซ็นทรัลพลาซาลาดพร้าว กรุงเทพมหานคร
พลเอกไพบูลย์ คุ้มฉายา องคมนตรี
เป็นประธานในพิธีเปิดการเปิดตัวรายงานประจําปีของคณะกรรมาธิการสากลว่าด้วยนโยบายยาเสพติด
Global Commission on Drug Policy ฉบับที่ ๖
ภายใต้ชื่อ “การขับเคลื่อนการปฏิรูปนโยบายยาเสพติด : แนวทางใหม่สู่การลดทอนความเป็นอาชญากรรม
ทางคดียาเสพติด (ADVANCING DRUG POLICY REFORM : A NEW APPROACH TO DECRIMINALIZATION)”
เพื่อร่วมกันหาทางออกอย่างสร้างสรรค์ในการแก้ปัญหายาเสพติดให้มีประสิทธิภาพและยั่งยืน
รวมทั้งปรับปรุงนโยบายยาเสพติดให้เหมาะสมและสอดคล้องกับสภาพปัญหาของประเทศไทย
โดยมี นายชาญเชาวน์ ไชยานุกิจ ปลัดกระทรวงยุติธรรม
และ Madam Ruth Dreifuss ประธานคณะกรรมาธิการสากลว่าด้วยนโยบายยาเสพติด
ร่วมกล่าวนําในหัวข้อ การนําการลดทอนความเป็นอาชญากรรมในประเทศไทย และ
สถานการณ์การลดทอนความเป็นอาชญากรจากทั่วโลกฯ
ทั้งนี้ โครงการดังกล่าวจัดขึ้นโดยความร่วมมือของสํานักกิจการในพระดําริพระเจ้าหลานเธอ พระองค์เจ้าพัชรกิติยาภา
IDPC สํานักงาน ป.ป.ส. และศูนย์วิชาการสารเสพติดภาคเหนือ คณะแพทย์ศาสตร์ มหาวิทยาลัยเชียงใหม่
โดยมีนางกรรณิการ์ แสงทอง รองปลัดกระทรวงยุติธรรม
คณะผู้บริหาร และเจ้าหน้าที่หน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-นายภูเวียง ประคำมินทร์ รองปลัดกระทรวงดิจิทัลฯ เป็นประธานการประชุมหารือ เพื่อเตรียมความพร้อม สำหรับการเลือกตั้งในกรอบสหภาพสากลไปรษณีย์ (UPU)
วันศุกร์ที่ 20 ธันวาคม 2562
นายภูเวียง ประคํามินทร์ รองปลัดกระทรวงดิจิทัลฯ เป็นประธานการประชุมหารือ เพื่อเตรียมความพร้อม สําหรับการเลือกตั้งในกรอบสหภาพสากลไปรษณีย์ (UPU)
นายภูเวียง ประคํามินทร์ รองปลัดกระทรวงดิจิทัลฯ เป็นประธานการประชุมหารือ เพื่อเตรียมความพร้อม สําหรับการเลือกตั้งในกรอบสหภาพสากลไปรษณีย์ (UPU)
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือ เพื่อ เตรียมความพร้อม สําหรับการเลือกตั้งในกรอบสหภาพสากลไปรษณีย์ (UPU) เมื่อวันที่ 18 ธันวาคม 2562 สืบเนื่องจากประเทศไทยเป็นสมาชิกสหภาพไปรษณีย์สากล หรือ Universal Postal Union (UPU) และในปี พ.ศ. 2563 จะมีการประชุมใหญ่ (Congress) ระหว่างวันที่ 10 - 28 สิงหาคม 2563 ณ กรุงอาบีจาน สาธารณรัฐโกตดิวัวร์ ซึ่งจะมีการเลือกตั้งตําแหน่งผู้บริหารสหภาพไปรษณีย์สากล รวมทั้งสมาชิกสภาบริหาร และสมาชิกสภาปฏิบัติการไปรษณีย์ ในคราวเดียวกัน กระทรวงดิจิทัลฯในฐานะผู้ประสานงานหลักในกรอบ UPU มีความประสงค์จะสมัครรับเลือกตั้งในตําแหน่งสภาบริหาร และสมาชิกสภาปฏิบัติการไปรษณีย์ วาระปี ค.ศ. 2021 - 2024 โดยการประชุมครั้งนี้เพื่อสนับสนุนการพัฒนากิจการไปรษณีย์ของไทยให้มีความก้าวหน้า การเพิ่มบทบาทสําคัญของไทยในองค์การระหว่างประเทศ และเพื่อเตรียมการสําหรับการสมัครรับเลือกตั้งในกรอบ UPU ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพมหานคร
***************
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่จังหวัดสุราษฎร์ธานี สำรวจพื้นที่ปลูกกระท่อม บ้านน้ำพุ ผลักดันปลดล็อกกระท่อมออกจากยาเสพติดประเภทที่ ๕
วันพุธที่ 22 มกราคม 2563
รมว.ยุติธรรม ลงพื้นที่จังหวัดสุราษฎร์ธานี สํารวจพื้นที่ปลูกกระท่อม บ้านน้ําพุ ผลักดันปลดล็อกกระท่อมออกจากยาเสพติดประเภทที่ ๕
รมว.ยุติธรรม ลงพื้นที่จังหวัดสุราษฎร์ธานี สํารวจพื้นที่ปลูกกระท่อม บ้านน้ําพุ ผลักดันปลดล็อกกระท่อมออกจากยาเสพติดประเภทที่ ๕
ในวันจันทร์ที่ ๒๐ มกราคม ๒๕๖๓ เวลา ๑๑.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พ.ต.ต.สุริยา สิงหกมล รองเลขาธิการ ป.ป.ส. และนายวิชัย ไชยมงคล ที่ปรึกษา ป.ป.ส. พร้อมคณะ ลงพื้นที่โรงเรียนท่าชีวิทยาคม ตําบลน้ําพุ อําเภอบ้านนาสาร จังหวัดสุราษฎร์ธานี เพื่อเปิดโครงการศึกษาวิจัยเพื่อสํารวจและจัดทําฐานข้อมูลพืชกระท่อมพื้นที่นําร่อง ตําบลน้ําพุ อําเภอบ้านนาสาร จังหวัดสุราษฎร์ธานี โดยมีข้าราชการ เจ้าหน้าที่ ผู้นําชุมชน และชาวบ้านในพื้นที่กว่า ๕๐๐ คน ให้การต้อนรับ
โอกาสนี้ นายสมศักดิ์ฯ กล่าวว่า ขณะนี้กําลังเร่งดําเนินการแก้กฎหมาย พ.ร.บ. ยาเสพติดให้โทษปี ๒๕๒๒ ปลดล็อคพืชกระท่อมออกจากบัญชียาเสพติดให้โทษประเภทที่ ๕ เพื่อนํามาใช้ประโยชน์ทางการแพทย์ เพราะกระท่อมมีสรรพคุณบรรเทาอาการปวด ใช้แทนมอร์ฟีน แต่สามารถออกฤทธิ์ได้ดีกว่ามอร์ฟีน ๑๓ - ๑๗ เท่า นอกจากนี้ยังสร้างรายได้ให้กับชาวบ้านที่เพาะปลูก ช่วยกระตุ้นเศรษฐกิจในชุมชน
นอกจากนี้ รายงานสถิติผู้ถูกจับกุมคดีครอบครองพืชกระท่อมในปี ๒๕๖๒ มากถึง ๖๐,๐๐๐ คดี ทําให้ภาครัฐมีค่าใช้จ่ายทางคดีให้กับตํารวจ อัยการ และศาล ประมาณคดีละ ๓๐,๐๐๐ บาท คิดเป็นความเสียหายจากคดีมากถึง ๑,๘๐๐ ล้านบาทต่อปี หากกระท่อมไม่เป็นยาเสพติด จะประหยัดงบประมาณรัฐไปได้อย่างมหาศาล
นายสมศักดิ์ฯ กล่าวเพิ่มเติมว่า จะเร่งดําเนินการปลดล็อคพืชกระท่อมให้แล้วเสร็จภายในกลางปีนี้ โดยผลการประชาพิจารณ์เมื่อวันที่ ๑๕ มกราคม ๒๕๖๓ ที่ผ่านมา ออกมามีประชาชนเห็นด้วยมากถึง ๙๕% ซึ่งในวันที่ ๒๒ มกราคม ๒๕๖๓ นี้ จะนําเสนอร่าง พ.ร.บ.ฯ ให้สํานักงาน ป.ป.ส. พิจารณา และคาดว่าจะเสนอเข้าครม.ได้วันที่ ๓ มีนาคม ๒๕๖๓ จากนั้นจะส่งคณะกรรมการกฤษฎีกาพิจารณา ก่อนนํากลับเข้า ครม. เสนอเข้าสภาตามขั้นตอนต่อไป คาดว่าสภาจะพิจารณาแล้วเสร็จประมาณเดือนมิถุนายนนี้
จากนั้นเวลา ๑๔.๐๐ น. รัฐมนตรีว่าการกระทรวงยุติธรรม พร้อมคณะ เดินทางไปสํารวจต้นกระท่อมแฝดอายุกว่า ๑๐๐ ปี ของชาวบ้านวังหล้อ ตําบลบ้านนาสาร ซึ่งเป็นคนเฒ่าคนแก่ที่มีวิถีชีวิตผูกพันกับต้นกระท่อมมานาน ทั้งนี้ ตําบลน้ําพุเป็นพื้นที่เดียวในประเทศไทย ที่อนุญาตให้ปลูกกระท่อมเพื่อการวิจัยตั้งแต่ปี ๒๕๕๙โดยมีการควบคุมการปลูกพืชกระท่อมอย่างเข้มงวด ติดบาร์โค้ดทําข้อมูลทุกต้น และมีการกําหนดกติกาประชาคมระดับตําบลควบคุมกันเองอีกชั้นหนึ่ง ซึ่งชาวบ้านรอคอยให้การปลดล็อกพืชกระท่อมมานาน ที่ผ่านมาได้ร่วมกับมหาวิทยาลัยสงขลานครินทร์ (มอ.) และจุฬาลงกรณ์มหาวิทยาลัย ทําการศึกษาวิจัยพืชกระท่อม เพื่อนํามาใช้ประโยชน์ทางการแพทย์
ต่อมาเดินทางไปยังโรงเรียนบ้านนาสาร เพื่อสํารวจต้นเงาะโรงเรียนต้นแรก ซึ่งต้นกําเนิดของเงาะโรงเรียนบ้านนาสารซึ่งเป็นของดีประจําจังหวัดสุราษฏร์ธานี โดยมีประชาชน นักเรียน นักศึกษาในพื้นที่ให้การต้อนรับอย่างอบอุ่น ทั้งนี้ รัฐมนตรีว่าการกระทรวงยุติธรรม ได้ผูกผ้าต้นเงาะโรงเรียนต้นแรก และปลูกต้นเงาะโรงเรียนเพื่อเป็นที่ระลึกแก่ชาวบ้านในพื้นที่
และในเวลา ๑๕.๓๐ น. รัฐมนตรีว่าการกระทรวงยุติธรรม และคณะ ได้เดินทางไปยังบ้านส้อง ตําบลคลองฉนวน อําเภอเวียงสระ จังหวัดสุราษฎร์ธานี ซึ่งเป็นพื้นที่ที่อยู่ในการพิจารณาเพื่อสร้างเรือนจําเพิ่มเติมในพื้นที่จังหวัดสุราษฎร์ธานี
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงรายหนึ่ง ต้องรับภาระเลี้ยงดูลูกชายวัย 9 ขวบ ที่ป่วยเป็นโรคถุงน้ำในสมองผิดปกติ
วันอังคารที่ 11 เมษายน 2560
รมว.พม. กําชับ จนท. เร่งช่วยเหลือหญิงรายหนึ่ง ต้องรับภาระเลี้ยงดูลูกชายวัย 9 ขวบ ที่ป่วยเป็นโรคถุงน้ําในสมองผิดปกติ
รมว.พม. กําชับ จนท. เร่งช่วยเหลือหญิงรายหนึ่ง ต้องรับภาระเลี้ยงดูลูกชายวัย 9 ขวบ ที่ป่วยเป็นโรคถุงน้ําในสมองผิดปกติ ศีรษะบวมโตขนาดใหญ่ สามีที่ป่วยเป็นโรคอัมพาต ช่วยเหลือตัวเองไม่ได้ และลูกชายคนโตที่กําลังเรียนหนังสือ ที่ จ.พิษณุโลก
วันนี้ (11 เม.ย. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 610/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีหญิงวัยประมาณ 35 ปี ต้องรับภาระเพียงลําพังเลี้ยงดู 4 ชีวิต ทั้งลูกชายวัย 9 ขวบ ที่ป่วยเป็นโรคถุงน้ําในสมองผิดปกติตั้งแต่กําเนิด มีศีรษะบวมโตขนาดใหญ่ ช่วยเหลือตัวเองไม่ได้ สามีที่ป่วยเป็นโรคอัมพาต ช่วยเหลือตัวเองไม่ได้ และลูกชายคนโต ที่กําลังเรียนหนังสือ โดยลูกชายคนโตเปิดเผยว่า ไม่อยากเรียนต่อ อยากออกมาทํางานเพื่อหาเงินช่วยเหลือจุนเจือครอบครัว เนื่องจากครอบครัวมีฐานะยากจน ที่อําเภอพรหมพิราม จังหวัดพิษณุโลก และกรณีเด็กชายวัย 2 ขวบ ชาวเงาะป่าซาไก บาดเจ็บจากการถูกไม้แทงที่รังไข่ และไม่ได้รับการรักษา จึงทําให้เกิดบาดแผลอักเสบเน่าและเป็นหนอง ลุกลามเข้าไปในช่องท้องและลําไส้ ที่จังหวัดพัทลุง นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด (พมจ.พิษณุโลก และพัทลุง) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือ ในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้งประสานความร่วมมือ กับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลผู้ที่เจ็บป่วยอย่างต่อเนื่อง การศึกษาของเด็กที่กําลังศึกษาในระยะยาว รวมทั้งการแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความเสียใจ กรณีระเบิดในกรุงคาบูลอัฟกานิสถาน
วันศุกร์ที่ 2 มิถุนายน 2560
นายกรัฐมนตรีมีข้อความสารแสดงความเสียใจ กรณีระเบิดในกรุงคาบูลอัฟกานิสถาน
นายกรัฐมนตรีมีข้อความสารแสดงความเสียใจ กรณีระเบิดในกรุงคาบูลอัฟกานิสถาน
ตามที่เมื่อวันที่ 31 พฤษภาคม 2560 ได้เกิดเหตุระเบิดรุนแรงจากระเบิดรถยนต์ (Vehicle Bomb) ในบริเวณพื้นที่ของคณะทูต (Diplomatic Zone) ในกรุงคาบูล ประเทศอัฟกานิสถาน ส่งผลให้มีผู้เสียชีวิตและได้รับบาดเจ็บจํานวนมาก นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารแสดงความเสียใจถึง ดร. อับดุลลา อับดุลลา หัวหน้าฝ่ายบริหารอัฟกานิสถาน โดยมีรายละเอียด ดังนี้
“Excellency,
I am deeply saddened to learn of the horror attack at the diplomatic area of the Afghan capital, Kabul, on 31 May 2017 that caused at least 80 people lost their lives and 350 injured.
On behalf of the Royal Thai Government and the people of Thailand, I would like to convey to Your Excellency and, through you, to the families of the victims our profound condolences and sympathy. Our thoughts and prayers are with you during the time of sorrow.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand”
รัฐบาลไทย-ข่าวทำเนียบรัฐบาล-นายกฯ ยินดีเจ้าหน้าที่พบตัวเยาวชนทีมหมูป่าอะคาเดมี 13 คนแล้ว พร้อมขอบคุณความร่วมมือทุกฝ่าย กำชับให้วางแผนลำเลียงออกจากถ้ำอย่างปลอดภัย
วันอังคารที่ 3 กรกฎาคม 2561
นายกฯ ยินดีเจ้าหน้าที่พบตัวเยาวชนทีมหมูป่าอะคาเดมี 13 คนแล้ว พร้อมขอบคุณความร่วมมือทุกฝ่าย กําชับให้วางแผนลําเลียงออกจากถ้ําอย่างปลอดภัย
นายกฯ ยินดีเจ้าหน้าที่พบตัวเยาวชนทีมหมูป่าอะคาเดมี 13 คนแล้ว พร้อมขอบคุณความร่วมมือทุกฝ่าย กําชับให้วางแผนลําเลียงออกจากถ้ําอย่างปลอดภัย
วันนี้ (2 กรกฎาคม 2561) พลเอก ประยุทธ์ จันทร์โอชา นายกรัฐมนตรี แสดงความยินดีที่เจ้าหน้าที่พบตัวเยาวชนและโค้ชทีมฟุตบอลหมูป่าอะคาเดมีแม่สายทั้ง 13 คนแล้ว โดย ได้รับรายงานว่าทุกคนปลอดภัย พร้อมขอบคุณความตั้งใจและเสียสละของเจ้าหน้าที่ทุกฝ่ายโดยเฉพาะหน่วยซีล รวมทั้งพลเรือน ตํารวจ ทหาร พี่น้องประชาชน จิตอาสาชาวไทยและต่างประเทศ และสื่อมวลชน ที่ร่วมมือร่วมใจกันสนับสนุนให้ปฏิบัติการค้นหาในครั้งนี้ประสบความสําเร็จด้วยดี
"นายกฯ รับทราบรายงานเบื้องต้นในเวลาประมาณ 21.45 น. ว่า แม้เจ้าหน้าที่หน่วยซีลไปถึงหาดพัทยาแล้วแต่ก็ยังไม่ลดละความพยายาม จนสามารถพบตัวเยาวชนที่บริเวณเนินนมสาว ซึ่งห่างออกไปอีกประมาณ 400 เมตร และจากนี้ไปศูนย์ปฏิบัติการในพื้นที่จะประเมินสถานการณ์และวางแผน เพื่อลําเลียงเยาวชนทุกคนออกมาจากถ้ําหลวงให้ได้อย่างปลอดภัยที่สุด"
ทั้งนี้ นายกรัฐมนตรีกําชับให้เจ้าหน้าที่ดําเนินการด้วยความรอบคอบและเป็นกําลังใจให้ปฏิบัติหน้าที่จนสมบูรณ์ต่อไป พร้อมทั้งย้ําว่าเหตุการณ์นี้แสดงให้เห็นถึงความเป็นหนึ่งเดียวกันของคนทั้งประเทศ หากทุกคนตั้งใจทําอะไรก็จะสําเร็จได้ภายใต้ร่มพระบารมี ของสมเด็จพระเจ้าอยู่หัวรัชกาลที่ 10 วันนี้จึงนับว่าเป็นวันดีของคนไทยและครอบครัวของเยาวชนทุกคน
...........................................
สํานักโฆษก
รัฐบาลไทย-ข่าวทำเนียบรัฐบาล-ที่ประชุม ค.พ.ศ. พร้อมขับเคลื่อนระบบ CIR Mobile Application ติดตามคนหาย คาดแล้วเสร็จภายในกันยายนนี้
วันพุธที่ 12 สิงหาคม 2563
ที่ประชุม ค.พ.ศ. พร้อมขับเคลื่อนระบบ CIR Mobile Application ติดตามคนหาย คาดแล้วเสร็จภายในกันยายนนี้
ที่ประชุม ค.พ.ศ. พร้อมขับเคลื่อนระบบ CIR Mobile Application ติดตามคนหาย คาดแล้วเสร็จภายในกันยายนนี้
วันนี้ (11 สิงหาคม 2563) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการพัฒนาระบบการติดตามคนหายและการพิสูจน์ศพนิรนาม (ค.พ.ศ.) ครั้งที่ 1/2563 โดยมี นายสมศักดิ์ เทพสุทิน รัฐมนตรีว่าการกระทรวงยุติธรรมเข้าร่วมประชุมด้วย
โดยที่ประชุมรับทราบความคืบหน้าผลการดําเนินงานคณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม ได้แก่
1) ผลการดําเนินงานของคณะทํางานภาคประชาสังคมด้านคนหาย คนนิรนามและศพนิรนาม โดยมีแนวทางการปฏิบัติการส่งต่อคนนิรนามดังนี้ เมื่อพบคนนิรนามสามารถนําส่งเข้ารับการคุ้มครอง ณ ศูนย์คุ้มครองคนไร้ที่พึ่ง ทั้ง 77 แห่งทั่วประเทศ ในพื้นที่ใกล้เคียงที่พบคนนิรนาม (โดยมีหรือไม่มีหนังสือนําส่งก็ได้) มีกระบวนการต่อไปนี้ (1) รับเข้าศูนย์คุ้มครองคนไร้ที่พึ่ง (2) คัดกรอง (3) คุ้มครอง และ (4) ส่งต่อสถานคุ้มครองคนไร้ที่พึ่งหรืออื่น ๆ โดยกระทรวงการพัฒนาสังคมและความมั่นคงของมนุษย์จะประชาสัมพันธ์ ให้ข้อมูลกับหน่วยงานที่เกี่ยวข้อง สําหรับแนวทางการศึกษาเรื่องการบริหารจัดการศพนิรนามในอนาคตนั้น ยังต้องพัฒนาข้อมูลเพิ่มเติมในพื้นที่อื่นของประเทศไทย เพื่อนําข้อมูลไปวิเคราะห์ และประเมินแนวทางที่เหมาะสมในการพัฒนาระบบการจัดการศพนิรนามของประเทศไทยต่อไป
2) ผลการดําเนินงานการจัดทําคู่มือการจัดเก็บข้อมูลเพื่อการพิสูจน์บุคคล สําหรับใช้ในการปฏิบัติงานร่วมกับหน่วยงานที่เกี่ยวข้อง (โรงพยาบาลในสังกัดและไม่สังกัดกระทรวงสาธารณสุข สํานักงานตํารวจแห่งชาติ สถาบันนิติวิทยาศาสตร์ กระทรวงการพัฒนาสังคมและความมั่นคงของมนุษย์ มูลนิธิต่างๆ ที่ดําเนินการเกี่ยวกับคนนิรนามและศพนิรนาม หน่วยงานอื่นๆ ที่เกี่ยวข้อง) ทําให้เกิดความชัดเจน มีแนวปฏิบัติเดียวกัน ในการจัดเก็บข้อมูลในการพิสูจน์บุคคล ระหว่างหน่วยงานที่เกี่ยวข้องกับคนหาย คนนิรนามและศพนิรนาม
3) การจัดทําระบบ Mobile Application (CIR Mobile Application) ติดตามคนหาย โดยประชาชนสามารถแจ้งคนหายผ่านระบบและส่งข้อมูลเพิ่มเติมให้เจ้าหน้าที่ สามารถสืบค้นจากการเผยแพร่ข้อมูลคนหาย คนนิรนาม และศพนิรนามได้ และสามารถติดตามสถานะคดีของตนเองได้ตลอดเวลา รวมถึงสามารถทําโปสเตอร์ภายหลังการรับแจ้งคนหายเพื่อแชร์ไปยังสื่อสังคมออนไลน์ได้ โดยเจ้าหน้าที่สามารถดึงข้อมูลการรับแจ้งเบื้องต้น สืบค้นข้อมูล ตรวจสอบสถานะคดี และบันทึกข้อมูลศพและคนนิรนามเบื้องต้น ณ ที่เกิดเหตุได้ รวมทั้งมีระบบแจ้งเตือนคนหายในพื้นที่ ทั้งนี้ คาดว่าแอปพลิเคชันดังกล่าวจะแล้วเสร็จและสามารถใช้งานได้ภายในเดือนกันยายนนี้ ซึ่งจะมีการประชาสัมพันธ์ให้ประชาชนทราบต่อไป
----------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม.วิษณุ ฯ เชิญชวนเรียนรู้หนังสือประวัติศาสตร์อันทรงคุณค่า  “พระราชพิธีบรมราชาภิเษก และ “ประมวลบทความเนื่องในพระราชพิธีบรมราชาภิเษก”
วันจันทร์ที่ 25 กุมภาพันธ์ 2562
รอง นรม.วิษณุ ฯ เชิญชวนเรียนรู้หนังสือประวัติศาสตร์อันทรงคุณค่า  “พระราชพิธีบรมราชาภิเษก และ “ประมวลบทความเนื่องในพระราชพิธีบรมราชาภิเษก”
นายวิษณุ เครืองาม รองนายกรัฐมนตรี แถลงข่าวเปิดตัวหนังสือองค์ความรู้ “พระราชพิธีบรมราชาภิเษก” และ “ประมวลภาพบทความเรื่องในพระราชพิธีบรมราชาภิเษก” เผยแพร่สู่ประชาชน เพื่อสร้างความรู้ ความเข้าใจ เกี่ยวกับโบราณประเพณีและเหตุการณ์สําคัญในประวัติศาสตร์ไทย
วันนี้ (25 กุมภาพันธ์ 2562) เวลา 10.30 น. ณ ตึกนารีสโมสร ทําเนียบรัฐบาล นายวิษณุ เครืองามรองนายกรัฐมนตรี เป็นประธานเปิดตัวหนังสือพระราชพิธีบรมราชาภิเษก และประมวลบทความเนื่องในพระราชพิธีบรมราชาภิเษก โดยมี นายวีระ โรจน์พจนรัตน์ รัฐมนตรีว่าการกระทรวงวัฒนธรรม นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหารและผู้แทนหน่วยงานที่เกี่ยวข้อง เข้าร่วม
รองนายกรัฐมนตรี กล่าวว่า สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ตั้งการพระราชพิธีบรมราชาภิเษกตามโบราณราชประเพณีในวันที่ 4 – 5 พฤษภาคม 2562 เนื่องในวโรกาสมหามงคลการพระราชพิธีบรมราชภิเษก คณะกรรมการฝ่ายจัดพิธีการงานพระราชพิธีบรมราชาภิเษก โดยกระทรวงวัฒนธรรม จึงได้รวบรวมองค์ความรู้จัดพิมพ์หนังสือพระราชพิธีบรมราชาภิเษกขึ้น ได้แก่
หนังสือพระราชพิธีบรมราชาภิเษก ฉบับภาษาไทยและภาษาอังกฤษในชื่อ The Royal Coronation Ceremony มีเนื้อหาประกอบด้วย ความเป็นมาของพระราชพิธีบรมราชาภิเษกตั้งแต่โบราณกาล ลําดับขั้นตอนการเตรียมการพระราชพิธี การประกอบพระราชพิธี อาทิ เครื่องราชกกุธภัณฑ์ สถานที่ประกอบพระราชพิธี สถานที่ตั้งพิธีเสกน้ําพระพุทธมนต์ และน้ําศักดิ์สิทธิ์ของแต่ละจังหวัดที่ต้องพลีกรรมตักน้ําเพื่อใช้เป็นน้ําอภิเษก เป็นต้น
หนังสือประมวลองค์ความรู้พระราชพิธีบรมราชาภิเษก มีเนื้อหาประกอบด้วย รายละเอียดขั้นตอน สถานที่ในการประกอบพระราชพีธี ทั้งพระราชพิธีเบื้องต้น พระราชพิธีเบื้องกลาง และพระราชพิธีเบื้องปลาย รวมถึงคําศัพท์สําคัญต่างๆ เป็นการเฉพาะที่เกี่ยวเนื่องกับการพระราชพิธีบรมราชาภิเษก
หนังสือประมวลบทความเนื่องในพระราชพิธีบรมราชาภิเษก โดยกรมศิลปากร สํานักวรรณกรรมและประวัติศาสตร์ได้รวบรวมบทความที่มีเนื้อหาเกี่ยวกับพระราชพิธีบรมราชาภิเษกที่เขียนโดยปราชญ์ผู้รู้ในอดีต อาทิ ตําราเครื่องต้นเครื่องทรงแต่โบราณ ตําราเก่าครั้งสมัยอยุธยา ประกอบด้วยพระอธิบายของสมเด็จพระเจ้าบรมวงศ์เธอ กรมพระยาดํารงราชานุภาพ และคําวินิจฉัยของสมเด็จพระเจ้าบรมวงศ์เธอ เจ้ากรมพระยานริศารานุวัดติวงศ์ THE OLD SIAMESE CONCEPTION OF THE MONASTERY : พระนิพนธ์ของพระวรวงศ์เธอ กรมหมื่นพิทยลาภพฤฒิยากร
รองนายกรัฐมนตรี กล่าวอีกว่า หนังสือองค์ความรู้ “พระราชพิธีบรมราชาภิเษก” และ “ประมวลภาพบทความเรื่องในพระราชพิธีบรมราชาภิเษก” จะเป็นประโยชน์อย่างยิ่งต่อสื่อมวลชนและประชาชน ในการศึกษาเสริมสร้างความรู้ ความเข้าใจที่ถูกต้อง เกี่ยวกับการพระราชพิธีบรมราชาภิเษกให้กว้างขวางยิ่งขึ้น ทั้งนี้ หน่วยงานต่างๆ ที่สนใจสามารถสอบถามรายละเอียดสายด่วนวัฒนธรรม โทร. 1765 หรือ ดาวน์โหลดเนื้อหาจากหนังสืออิเล็กทรอนิกส์ได้ที่เว็บไซต์ www.m-culture.go.th
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ให้ผู้มีสิทธิโครงการเงินอุดหนุนเด็กแรกเกิด แจ้งข้อมูลเพิ่มเติม
วันพุธที่ 25 กรกฎาคม 2561
ให้ผู้มีสิทธิโครงการเงินอุดหนุนเด็กแรกเกิด แจ้งข้อมูลเพิ่มเติม
รัฐบาลขอเชิญผู้มีรายได้น้อยที่ได้รับสิทธิเงินอุดหนุนเพื่อการเลี้ยงดูเด็กแรกเกิด แต่ไม่ได้รับสิทธิในโครงการลงทะเบียนเพื่อสวัสดิการแห่งรัฐ ไปแจ้งข้อมูลสถานะครัวเรือนเพิ่มเติมที่กรมกิจการเด็กและเยาวชน หรือสํานักงานพัฒนาสังคมและความมั่นคงของมนุษย์ในจังหวั
อังคารที่ 24 ก.ค.61
ให้ผู้มีสิทธิโครงการเงินอุดหนุนเด็กแรกเกิด แจ้งข้อมูลเพิ่มเติม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญผู้มีรายได้น้อยที่ได้รับสิทธิเงินอุดหนุนเพื่อการเลี้ยงดูเด็กแรกเกิด แต่ไม่ได้รับสิทธิในโครงการลงทะเบียนเพื่อสวัสดิการแห่งรัฐ ไปแจ้งข้อมูลสถานะครัวเรือนเพิ่มเติมที่กรมกิจการเด็กและเยาวชน หรือสํานักงานพัฒนาสังคมและความมั่นคงของมนุษย์ในจังหวัดที่ตนอาศัยอยู่ ภายในวันที่ 30 ก.ย. 61 เพื่อยืนยันตัวตนว่าเป็นผู้มีรายได้น้อยตามหลักเกณฑ์ที่กําหนด โดยหากไม่แจ้งข้อมูลภายในเวลาที่กําหนดจะถูกตัดสิทธิรับเงินอุดหนุนเพื่อการเลี้ยงดูเด็กแรกเกิด ทั้งนี้ รัฐบาลประสงค์ให้ผู้มีรายได้น้อยได้รับสิทธิในทุกกรณีอย่างครบถ้วน ไม่ตกหล่น โดยสามารถสอบถามข้อมูลได้ที่โครงการเงินอุดหนุนเพื่อการเลี้ยงดูเด็กแรกเกิด โทร. 081-883-3520 และที่สํานักงาน พม. จังหวัดทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ ครั้งที่ 4/2560
วันพฤหัสบดีที่ 12 ตุลาคม 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ ครั้งที่ 4/2560
รอง นรม. พล.ร.อ.ณรงค์ฯ เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ พร้อมเผยผลการดําเนินงานโครงการเงินอุดหนุนเพื่อการเลี้ยงดูเด็กแรกเกิดแบบถ้วนหน้า การจัดให้มีสภาเด็กและเยาวชนทุกระดับ และการจัดงานเวทีสิทธิเด็ก ครั้งที่ 28
วันนี้ (12 ตุลาคม 2560) เวลา 9.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ ครั้งที่ 4/2560 ซึ่งสรุปสาระสําคัญ ดังนี้
ที่ประชุมได้รับทราบการดําเนินงานโครงการเงินอุดหนุนเพื่อการเลี้ยงดูเด็กแรกเกิด โดยเห็นควรนําข้อเสนอแนะของมหาวิทยาลัยธรรมศาสตร์ และสถาบันเพื่อการพัฒนาประเทศไทย (TDRI) พิจารณาจัดสรรเงินอุดหนุนเพื่อการเลี้ยงดูเด็กแรกเกิดแบบถ้วนหน้า (For All) ให้แก่เด็กตั้งแต่แรกเกิด - 3 ปี ทุกคน เพื่อลดความเหลื่อมล้ําและส่งเสริมให้เด็กไทยมีพัฒนาการเหมาะสมตามวัย พร้อมมอบหมายให้กรมกิจการเด็กและเยาวชนดําเนินการวิเคราะห์ความเป็นไปได้ในการจัดสรรเงินอุดหนุนเพื่อการเลี้ยงดูเด็กแรกเกิดแบบถ้วนหน้า (For All) ด้วย
นอกจากนี้ ที่ประชุมรับทราบรายงานผลการจัดให้มีสภาเด็กและเยาวชนตําบล/เทศบาล อําเภอ และเขตในพื้นที่กรุงเทพมหานคร เช่น การเตรียมความพร้อมการจัดให้มีสภาเด็กและเยาวชนในทุกระดับ พร้อมการรายงานผลการจัดให้มีสภาเด็กและเยาวชนตําบล/เทศบาล อําเภอ และเขต (กรุงเทพมหานคร)
พร้อมกันนี้ ที่ประชุมรับทราบการจัดงานเวทีสิทธิเด็ก ครั้งที่ 28 หัวข้อ "You'll Be My Hero คุณจะเป็นฮีโร่ของฉัน" ซึ่งกรมกิจการเด็กและเยาวชนในฐานะหน่วยงานที่รับผิดชอบเปิดโอกาสให้เด็กและเยาวชนเข้ามามีส่วนร่วมกับเบญจภาคี ประกอบด้วย ภาครัฐ ภาคเอกชน ภาคประชาสังคม ภาควิชาการ ภาคเด็กและเยาวชน โดยมีกระบวนการผ่านฐานการเรียนรู้ เพื่อสร้างความตระหนักรู้และเป็นเครือข่ายในการเฝ้าระวัง ไม่ส่งต่อความรุนแรงต่อตนเองและผู้อื่น รวมทั้ง เป็นการแก้ไขปัญหาความรุนแรงต่าง ๆ อย่างจริงจัง
***************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ทำโครงการ“สืบสานพระเมตตาเร่งรัดค้นหาและรักษาวัณโรค” เฉลิมพระเกียรติ 65 พรรษา ในหลวงรัชกาลที่ 10 โดยจะเร่งค้นหาผู้ป่วยวัณโรคและวัณโรคดื้อยาใน 6 กลุ่มเสี่ยง
วันจันทร์ที่ 24 กรกฎาคม 2560
สธ.ทําโครงการ“สืบสานพระเมตตาเร่งรัดค้นหาและรักษาวัณโรค” เฉลิมพระเกียรติ 65 พรรษา ในหลวงรัชกาลที่ 10 โดยจะเร่งค้นหาผู้ป่วยวัณโรคและวัณโรคดื้อยาใน 6 กลุ่มเสี่ยง
กระทรวงสาธารณสุขทําโครงการ“สืบสานพระเมตตาเร่งรัดค้นหาและรักษาวัณโรค”
เฉลิมพระเกียรติ 65 พรรษาในหลวงรัชกาลที่ 10 โดยจะเร่งค้นหาผู้ป่วยวัณโรคและวัณโรคดื้อยาใน 6 กลุ่มเสี่ยงเผย รพ.มะการักษ์ จ.กาญจนบุรี เป็นโรงพยาบาลที่มีความโดดเด่นในการค้นหาผู้ป่วยได้รวดเร็วเพื่อช่วยให้ผู้ป่วยเข้าถึงการรักษาได้อย่างครอบคลุม
วันนี้ (24 กรกฎาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลัง ลงพื้นที่ศึกษาการดําเนินงาน “การป้องกัน ควบคุมวัณโรค” ที่โรงพยาบาลมะการักษ์ อ.ท่ามะกา จังหวัดกาญจนบุรี ว่า วัณโรคยังเป็นปัญหาสาธารณสุขสําคัญของโลกและประเทศไทย โดยองค์การอนามัยโลกจัดให้ไทยติดอันดับ 1 ใน 14 ประเทศที่มีปัญหาวัณโรคสูงที่สุด ใน 3 กลุ่ม คือกลุ่มประเทศมีผู้ป่วยวัณโรคสูง กลุ่มที่มีผู้ป่วยวัณโรคที่ติดเชื้อเอชไอวีสูง และกลุ่มที่มีผู้ป่วยวัณโรคดื้อยาหลายขนานสูง แต่ละปีไทยพบผู้ป่วยรายใหม่ประมาณ 120,000 คน เสียชีวิตกว่า 13,800 คน ที่สําคัญคาดว่ามีผู้ป่วยวัณโรคดื้อยาหลายขนานมากถึง 4,500 คนในการรักษาผู้ป่วยดื้อยาชนิดรุนแรงอาจใช้งบประมาณรัฐบาลถึง 1,200,000 บาทต่อคน
กระทรวงสาธารณสุข ทําโครงการ “สืบสานพระเมตตาเร่งรัดค้นหาและรักษาวัณโรค” เฉลิมพระเกียรติ 65 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 โดยจะเร่งค้นหาผู้ป่วยวัณโรคและวัณโรคดื้อยาใน 6 กลุ่มเสี่ยง ได้แก่ ผู้ต้องขังในเรือนจํา ผู้สัมผัสผู้ป่วยวัณโรค ผู้ติดเชื้อเอชไอวี ผู้สูงอายุ ผู้ป่วยเบาหวาน และบุคลากรสาธารณสุข และให้ทีมหมอครอบครัวช่วยในการป้องกันควบคุมโรค ค้นหาผู้ป่วย และรักษาวัณโรคให้ครอบคลุม ปรับแนวทางการวินิจฉัยโรคให้มีความไวสูง มีการคัดกรองโดยการถ่ายภาพรังสีทรวงอก ร่วมกับการตรวจหาสารพันธุกรรมของเชื้อวัณโรค โดยภายในปี 2564 ตั้งเป้าหมายลดอุบัติการณ์วัณโรคอย่างน้อยร้อยละ 12.5 ต่อปี ให้เหลือผู้ป่วยวัณโรค 88 ต่อประชากรแสนคน
สําหรับโรงพยาบาลมะการักษ์ จ.กาญจนบุรี เป็นโรงพยาบาลทั่วไปขนาด 240 เตียง ให้บริการคลินิกตรวจโรคทั่วไปและคลินิกเฉพาะทาง เช่น คลินิกโรคกระดูก ,หู คอ จมูก,ตา ,สูตินรีเวช และชายวัยทอง เป็นต้น นอกจากนี้ยังมีคลินิกวัณโรคที่มีความโดดเด่นด้านการค้นหาผู้ป่วย โดยมีการค้นหาผู้ป่วยด้วยวิธีการตรวจทางห้องปฏิบัติการที่สามารถวินิจฉัยวัณโรคจากเสมหะได้ภายใน 2-3 ชั่วโมง และค้นหาวัณโรคในกลุ่มเสี่ยง โดยการ x-Ray ปอด ในกลุ่ม 6 กลุ่ม ได้แก่ กลุ่มผู้สัมผัสที่อยู่ร่วมบ้านกับผู้ป่วย กลุ่มแรงงานข้ามชาติ กลุ่มผู้ป่วยเบาหวาน กลุ่มผู้ติดเชื้อ HIV กลุ่มผู้สูงอายุ และบุคลากรสาธารณสุข
ซึ่งจะดูแลการรักษาผู้ป่วยร่วมกับภาคีเครือข่าย องค์กรปกครองส่วนท้องถิ่น ช่วยพาผู้ป่วยมาโรงพยาบาล สนับสนุนอาหารและของใช้พัฒนาสังคมและความมั่นคงของมนุษย์จังหวัดกาญจนบุรี ให้เงินช่วย เหลือในรายที่มีปัญหาทางเศรษฐกิจ ญาติผู้ป่วยช่วยดูแลการกินยา อสม.ติดตามเยี่ยมดูแลการกินยา มูลนิธิพัฒนรักษ์ ช่วยค้นหาผู้ป่วยในกลุ่มแรงงานข้ามชาติ และรพ.สต.ติดตามเยี่ยมบ้าน เพื่อลดการแพร่กระจายเชื้อวัณโรค และผู้ป่วยเข้าถึงการรักษาได้อย่างครอบคลุม รวดเร็ว โดยในปี 2559 พบผู้ป่วยมีผลการรักษาหายขาด ร้อยละ 67.69 เสียชีวิต ร้อยละ 24.62 ขาดยาร้อยละ 3.08 และยังอยู่ระหว่างการรักษาร้อยละ 4.61
******************************* 24 กรกฎาคม 2560